Amayas amaziɣ

Amayas amaziɣ nɣd Amayas n tniri nɣd Amayas n yiẓẓlmḍ n tafṛiqt (Agrar) ar fssrnt tmizar n tuzdɣt n umudr ad ɣ Lmɣrib, Dzayr, Mali, iẓẓlmḍ n tagut n Ttcad, yiẓẓzlmḍ n Burkinafasu, Cngiṭ, d Libya, d tagut n Miṣr. 

Ɣ Lmɣrib ittusddid mas illa umudr ad ɣ tniri zzɣ dar ijakaln, ar ictta umayas ad iznkʷaḍ n duṛkas d wid mẓẓin d wid ittyagasn ɣ iznkʷaḍ n dama, ilfawn, iwtlan, inẓiḍn, d iẓḍaṛ ad istay ɣ mi'ḍṛuṣn, d ula ulli d ifullusn n ijakaln. Tawllaft tamggarut n urksim ad ttyamaẓ ɣ 1994.

 Usnubbc fllas 
Ɣ usggʷas n 2010 tssnta yat trabbut n imassann iṣblyunin d imnirn imɣrabiyn yan usikl n usnubbc s urksim ad, bbin gis ma ylkkmn ar 1000 n ukilumiṭṛ zzɣ iɣiz uzddar n wasif n Drεa ar idrarn n Idar, d tkka-tt-inn tɣtast n usnubbc s umayas amaziɣ ɣ Lmɣrib zzɣ fibṛayṛ 2011. D ɣ usikl lli nbdr ar fllas ittni uɣmis n "il kunu" aṣblyuni masd Xussi Maṛiyya Sanciz ar iglli asɣlf anigan wis-tam i umassan ad ittamẓn 2000 km², d fsrn ma ylkkmn ar 3500 n tmdayin n uswllf, d ẓḍarn t tmdyin ad ad amẓnt afḍan n twllafin i yiwtlan d iznkʷaḍ d ulli n imzdaɣ n tsgiwin ad, d tugtt n imudar ad lli igan tiram n umayas amaziɣ ar akkan i yimassann anaruz mas iẓḍaṛ a sul iddr umudr ad.ⴰⵎⴰⴹⴰⵍ ⵏ ⵓⴳⴰⵎⴰ Amaḍal N Ugama - Tasna ɣ Faysbuk

Taggayt:Imudar
 Tisaɣulin